মাজুলী অসমৰ মুখ্য মন্ত্ৰী সৰ্বানন্দ সোণোৱালৰ সমষ্টি। 'ৰিভাৰ এম্বুলেন্স', 'উভচৰ আকাশীযান', 'য়ুনেস্ক'ৰ ঐতিহ্যক্ষেত্ৰৰ স্বীকৃতি'ৰ দৰে মাজুলী-চৰ্চাক বাগাড়ম্বৰত পৰিণত কৰি শনিবাৰে বিধ্বস্ত পথত ঠেলাৰ ওপৰতে যন্ত্ৰণাত ছটফটাই সন্তান প্ৰসৱ কৰিব লগা হৈছে এগৰাকী মহিলাই।
প্ৰসৱ বেদনাত ছটফটাই থকা মহিলাগৰাকীক এখন ঠেলাত তুলি পৰিয়ালৰ লোকে আশাকৰ্মীৰ সৈতে চিকিৎসালয় অভিমুখে আনি আছিল।
কিন্তু ঠাকুৰসুতি নামৰ ঠাইত এটা কালভাৰ্টত ঠেলাখন উঠাবলৈ লওঁতেই প্ৰচণ্ড যন্ত্ৰণাত বোকা-পানীৰে ভৰা পথৰুৱা বাটত প্ৰখৰ ৰ'দত ঠেলাৰ ওপৰতে সন্তান প্ৰসৱ কৰে মহিলাগৰাকীয়ে।
লগতে পঢ়ক মাজুলীত বতাহ-বৰষুণৰ মাজত ৰাস্তাতে সন্তান প্ৰসৱ মহিলাৰ!
মাজুলীৰ জিলা সদৰ গড়মূৰৰ কাষৰে ৰনুচুক গাঁৱত আজিও নাই এম্বুলেন্স যাব পৰা পথ। আৰু ঠেলাই তাত পালন কৰে ১০৮ৰ ভূমিকা।
ছবিত দেখা এই পথেৰেই যাতায়াত কৰে ৬খনকৈ গাঁৱৰ লোকে।
আশাকৰ্মীৰ সহায়ত পৰিয়াল আৰু যাত্ৰাৰ সংগী লোকসকলৰ সহায়ত পৃথিৱীৰ মুখ দেখা ৰনুচুক গাঁৱৰ দেৱ-মিণ্টু পাদুনৰ সন্তানটিৰ নাম ৰাইজে ৰাখিছে- 'ৰাজশ্ৰী'।
সৌভাগ্যৰ কথা মাক আৰু সন্তান দুয়ো কুশলে আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
